SPCG โชว์งบฯ ปี 58 กำไรเพิ่มขึ้น 32% พร้อมปันผล 0.81 บ./หุ้น XD 10 มี.ค.นี้
SPCG โชว์งบฯปี 58 กำไรเพิ่มขึ้น 32.29% มาที่ 2.19 พันลบ. จากปีก่อนที่มีกำไร 1.66 พันลบ. พร้อมปันผลเงินสด 0.81 บ./หุ้น XD 10 มี.ค.59 กำหนดจ่าย 16 พ.ค.นี้
18 ก.พ. 2559

บริษัท เอสพีซีจี จำกัด (มหาชน) หรือ SPCG รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ2.19 พันล้านบาท หรือมีกำไรสุทธิ 2.37 บาทต่อหุ้น เพิ่มขึ้น 32.29% จากช่วงเดียวกันของปีก่อนที่มีกำไรสุทธิ 1.66 พันล้านบาท หรือมีกำไรสุทธิ 1.886 บาทต่อหุ้น
ทั้งนี้ จากผลการดำเนินงานในปี 58 มีกำไรเพิ่มขึ้น เป็นผลมาจากที่บริษัทมีมีโซล่าฟาร์มที่ดำเนินการผลิตและสามารถจำหน่ายกระแสไฟฟ้าได้ครบทั้ง 36 แห่ง
นอกจากนี้บริษัทได้ประกาศจ่ายปันผลงวดดำเนินงานวันที่ 1 ต.ค. 2558 ถึงวันที่ 31 มิ.ย. 2558 เป็นเงินสดจำนวน 0.81 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 10 มี.ค. 2559 และกำหนดจ่ายเงินปันผลในวันที่ 16 พ.ค. 2559